 Akizungumza na waandishi wa habari jana, mmoja kati ya waratibu wa pambano hilo, Gordon Tambwe ‘Mawe’, alisema litakuwa kali na la kuvutia.Mawe alisema lengo la kufanya pambano hilo Kibaha ni kuhamasisha mchezo huo mikoani, pia kuinua vipaji kwa mabondia wa mikoani ili nao waweze kuonesha uwezo wao.“Tumeleta pambano Kibaha ili kuhamasisha mchezo wa ngumi sehemu mbalimbali mikoani, kwani michezo ni ajira na ngumi zimewasaidia vijana wengi kujiajiri kupitia mchezo huo,” alisema Mawe.Alisema mabondia hao watapigana raundi 10 na pia kutakuwa na mapambano ya utangulizi ambayo yatahusisha mabondia kutoka Pwani na Dar es Salaam.